༡༩༩༩ནས་༢༠༠༡ལོ་སྟོད་བར་བོད་གཞུང་ཆོས་རིག་ལས་ཁུངས་ཀྱི་དྲུང་ཆེ་ལས་འཕར་གྱི་ལས་རྒྱུན་རིང་གཙོ་བོ་ཆོས་བརྒྱུད་ནང་ཁུལ་མཐུན་བསྒྲིལ་སྔར་ལྷག་ཡོང་ཐབས་དང་འབྲེལ་བའི་སྒྲིག་གཅུན་བཀོད་འདོམས་གནང་རྒྱུ་དང༌།བོད་ནས་ཕེབས་པའི་གྲྭ་བཙུན་ཚོར་སྣེ་སེལ་འཚོ་སྣོན་ཐབས་འཚོལ་གནང་རྒྱུ།གཞན་ཡང་འཛམ་གླིང་ནང་པའི་ཆོས་ཚོགས་ཁག་དང་འབྲེལ་ལམ་བརྟན་ཡོང་ཐབས་སུ་ཆོས་ཚོགས་འདུ་བསྐོང་མགྲོན་འབོད་བྱ་རྒྱུ་བཅས་ལས་རྒྱུན་རིང་ཀྱི་ལས་དོན་ཚགས་ཚུད་གནང་འདུགཕྱི་ལོ་༢༠༠༡ནས་༢༠༠༣བར་དྲུང་ཆེའི་གནས་རིམ་ཐོག་བོད་གཞུང་སྣེ་ལེན་འབྲེལ་མཐུད་ཁང་གི་འགན་འཛིན་ལས་རྒྱུན་སྐབས་བོད་ནས་ཕེབས་པའི་སྐྱ་སེར་ཕོ་མོ་རྒན་གཞོན་དབྱེར་མེད་བལྟ་སྐྱོང་ཚུལ་མཐུན་གནང་རྒྱུ་དང༌།འཁོས་ཞན་ཉམ་ཐག་རིགས་ལ་དམིགས་བསལ་གཟིགས་སྐྱོང་གནང་རྒྱུ།ས་མཚམས་སུ་སྐོར་སྲུང་བའི་དཀའ་ངལ་འཕྲད་སྐབས་མི་འགྲོ་ཆེད་གཉེར་གནང་རྒྱུས་མཚོན་རྒྱལ་སྤྱིའི་སྐྱབས་བཅོལ་ཡིག་ཚང་དུ་ཐད་འབྲེལ་གྱིས་ཛ་དྲག་ངལ་སེལ་ཐུབ་ཐབས་སུ་རོགས་ཕན་ཞུས་པ་དང༌།ལྷག་པར་གསར་འབྱོར་རྣམས་རང་ཉིད་ཀྱི་ཐུགས་འདོད་དང་ལོ་ནར་གཞིགས་པའི་གྲྭ་ས་དགོན་སྡེ་དང་སློབ་གྲྭ་བཅས་པར་མི་འགྲོ་ཆེད་གཉེར་བྱེད་རྒྱུ།བོད་ནང་ཕྱིར་ལོག་བྱ་མི་ཚོར་ས་ཐག་རིང་ཐུང་དཔགས་པའི་ལམ་གྲོན་འདང་ངེས་སྤྲོད་རྒྱུ་བཅས་ཀྱི་ལམ་སྲོལ་གསར་གཏོད་གནང་ཡོད།